b'\n_START_ARTICLE_\nDuromer\n_START_PARAGRAPH_\nDurom\xc3\xa9r ali duropl\xc3\xa1st je predstavnik skupine plasti\xc4\x8dnih mas, ki ob segrevanju ireverzibilno otrdi. Duromerov ne moremo preoblikovati, variti in reciklirati._NEWLINE_Duromeri so sestavljeni iz polimernih verig, ki so med seboj povezane z mo\xc4\x8dnimi, kovalentnimi vezmi in tvorijo tridimenzionalno mre\xc5\xbeasto zgradbo. Pojav, pri katerem se tvorijo primarne kemijske vezi med makromolekulami, imenujemo zamre\xc5\xbeenje. Obseg oziroma trdnost zamre\xc5\xbeenja dolo\xc4\x8da lastnosti teh materialov. Z nara\xc5\xa1\xc4\x8danjem stopnje zamre\xc5\xbeenosti imajo duromeri ve\xc4\x8djo trdnost, material postaja bolj trd in krhek in ga ni mogo\xc4\x8de ve\xc4\x8d staliti. Pri segrevanju prej razpade zamre\xc5\xbeena tridimenzionalna zgradba v atome oziroma v maloatomne molekule.'